

**H O T Ă R Â R E**

**privind constatarea încetării de drept, înainte de expirarea duratei normale, a mandatului de consilier județean al domnului** Felezeu Călin Valentin

Consiliul Judeţean Cluj întrunit în şedinţa extraordinară;

Având în vedere Proiectul de hotărâre înregistrat cu nr. 227 din 11.12.2023 privind constatarea încetării de drept, înainte de expirarea duratei normale, a mandatului de consilier județean al domnului Felezeu Călin Valentin, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 48559/11.12.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 48560/11.12.2023 şi de Avizul cu nr. 48559 din 13.12.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Certificatul de deces cu seria D.12 nr. 795578;
* Referatul constatator nr. 48558 din 11.12.2023 referitor la constatarea încetării de drept a mandatului de consilier judeţean în cazul domnului Felezeu Călin Valentin, ca urmare a decesului;
* Hotărârea Consiliului Judeţean Cluj nr. 186/2020 privind constituirea și organizarea comisiilor de specialitate ale Consiliului Judeţean Cluj, ca urmare a constituirii noului Consiliul Județean Cluj în data de 23 octombrie 2020, cu modificările ulterioare;

În conformitate cu prevederile:

* art. 204 alin. (2) lit. l), alin. (6) - (7), alin. (10) și alin. (15) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 - 156, ale art. 229 alin. (2) lit. l), alin. (3), alin. (6)- (8), alin. (12) și alin. (17) și ale art. 235 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**h o t ă r ă ş t e:**

**Art. 1. (1)** Se constată încetarea de drept, înainte de expirarea duratei normale, respectiv în data de 02.12.2023, prin deces, a mandatului de consilier judeţean al domnului Felezeu Călin Valentin, ales pe Lista de candidați a Partidului Național Liiberal depusă la alegerile pentru Consiliul Județean Cluj din data de 27 septembrie 2020.

**(2)** Se declară vacant locul de consilier judeţean deţinut de domnul Felezeu Călin Valentin în Consiliul Judeţean Cluj, precum și locul de membru al acestuia în Comisia de specialitate nr. 1 **– juridică și de administrație**.

**Art. 2.** Prezenta hotărâre poate fi atacată de cei interesaţi la instanţa de contencios administrativ competentă, respectiv Tribunalul Cluj.

**Art. 3.** Prezenta hotărâre se comunică Direcției Buget-Finanțe, Resurse Umane; Direcției Dezvoltare și Investiții; Direcției Administrație și Relații Publice-Serviciul Administraţie Publică, ATOP; Comisiei de specialitate nr. 1 **- juridică și de administrație**; Tribunalului Cluj; precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 216 din 13 decembrie 2023**

*Prezenta hotărâre a fost adoptată cu 28 de voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*